Herttakuningatar

| Herttakuningatar |
| --- | --- |
 Herttakuningatar Lewis Carrollin kirjassa Liisan seikkailut ihmemaassa.
Luoja(t):  Lewis Carroll
Näyttelijä(t):   Useita Verna Felton (Liisa Ihmemaassa (1951)) Helena Bonham Carter (Liisa Ihmemaassa (2010) ja Liisan seikkailut peilimaailmassa) Leilah de Meza (nuori Punainen kuningatar (Liisan seikkailut peilimaailmassa)) Judy Parfitt (Alice Through the Looking Glass (1973)) Siân Phillips (Alice Through the Looking Glass (1998)) Suomeksi: Ritva Valkama (Liisa ihmemaassa (1951)) Maria Kuusiluoma (Liisa ihmemaassa (2010)) 
Ensi- esiintyminen:  Liisan seikkailut ihmemaassa (1865)
Henkilötiedot
Status:  karkotettu
Ammatti:  kuningatar (entinen) hiussalongin pitäjä
Sukupuoli:  nainen
Kotipaikka:  Ihmemaa
Asuinpaikka:  Isle of the Lost
Luonteenpiirteet:  Tyrannimainen hallitsija, joka antaa helposti kuolemantuomion.
Suhteet
Puoliso(t):  Herttakuningas
Tutut:  Muut korttipakan kortit
Infobox OKNimi-testi OK: 
Herttakuningatar (engl. Queen of Hearts, myös Punainen kuningatar (engl. Red Queen)) on kirjailija-matemaatikko Lewis Carrollin luoma hahmo, joka esiintyy kirjassa Liisan seikkailut ihmemaassa. Hän on ihmemaan tyrannimainen hallitsija ja hänen miehensä Herttakuningas on ihmemaan kuningas. Herttakuningatar kuvataan helposti malttinsa menettävänä ja kuolemantuomioita jakavana henkilönä, jonka yleisin repliikki on ”Pää(t) poikki!” (engl. Off with their heads).
Herttakuningatar pelaa usein krokettia käyttäen flamingoja mailana ja siilejä palloina. Romaanissa Liisan kohdatessa Herttakuningattaren tämä kysyy häneltä kuka korteista makaa maassa ja Liisan oltua kykenemätön vastaamaan kysymykseen koska kaikki kortit näyttivät samoilta, Herttakuningatar turhautui ja määräsi Liisan mestattavaksi, mutta Herttakuningas estää sen sanomalla Liisan olevan vasta lapsi. Romaanin lopussa Herttakuningatar tuomitsee uudelleen Liisan mestattavaksi tämän puolustettua Herttasotilasta, mutta Liisa jälleen onnistui välttämään tuomion.
Disneyn vuoden 1951 Liisa Ihmemaassa -elokuvassa Liisa kohtaa Herttakuningattaren, joka välittömästi määrää kolme pelikorttia mestattavaksi heidän maalatessa ruusuja punaisiksi. Liisan myöhemmin kieltäydyttyä vastaamasta Herttakuningattaren esittämään kysymykseen, tämä määräsi Liisan osallistumaan hänen kanssaan krokettipeliin. Peli päättyi kuningattaren kompastuttua Irvikissan tekojen seurauksena, mistä hän syytti Liisaa ja hänen miehensä Herttakuningas ehdotti oikeudenkäyntiä, mihin Herttakuningatar suostui vastahakoisesti. Oikeudenkäynnin aikana Herttakuningas vahingossa löi Herttakuningatarta nuijalla, joka päätyi Liisan käsiin. Herttakuningatar määräsi Liisan mestattavaksi, mutta Liisa syötyään taikasieniä kasvoi jättiläiseksi ja haukkui Herttakuningatarta lihavaksi huonohermoiseksi tyranniksi ja palattuaan normaaliin kokoonsa hän onnistui pakenemaan ihmemaasta Herttakuningatarta ja tämän joukkoja.
Herttakuningatar esiintyi Olipa kerran -sarjan ensimmäisellä, toisella ja viidennellä kaudella ja spin off-sarjassa Once Upon a Time in Wonderland. Herttakuningatar nähtiin myös Mikin klubi -sarjassa. Romaanissa Descendants: Isle of the Lost paljastettiin, että Herttakuningatar on karkotettu tekojensa seurauksena Isle of the Lostille. Herttakuningatar pitää saarella Queen of Hearts’ Salon -nimistä hiussalonkia, jonka vakioasiakkaita Cruella de Vil on.